788 
landske, nyere Kridt med Forsteningerne i Kridtformationens 
enkelte Partier paa Bornholm og i Skaane og Blekinge, som 
skal meddeles i min udførlige »Danmarks Geognosie«, vil 
uden Tvivl vise, at ogsaa disse Kridtpartier alle høre til det 
nyere Kridt. 
Jeg kan ikke forlade Lagene i Thune Bakke uden at 
omtale et interessant Phænomen, som viste sig under Brønd¬ 
gravningen. Da man nemlig kom til Flintlaget, brød der en 
Luftstrøm fra den østlige Side af Brønden frem med en 
pibende Lyd og vedblev med meget vexlende Heftighed, saa- 
længe Brøndarbeidet vedvarede. Hr. Olsen, der har megen 
Erfaring i Brøndgravning, bemærkede, at denne Luftstrøm 
havde noget aldeles Afvigende fra de Luftudviklinger, der 
undertiden iagttages ved Brøndgravning, idet Lysene brændte 
svagere og tildeels slukkedes, medens den ikke væsentligt 
besværede Arbeidernes Aandedræt, og Arbeidet blev fuldendt, 
uden at der indtraf nogetsomhelst Tilfælde af en Kulsyre¬ 
forgiftning. Jeg søgte at skaffe mig Luften fra denne Gas¬ 
kilde, men da den ikke strømmede igiennem Vand, kunde 
der ikke regnes paa at faae den reen, og jeg bad derfor en 
af Arbeiderne gaae ned til det Sted, hvor Luften strømmede 
frem, og saa nær som muligt ved Kløften tømme et Par 
Flasker, fyldte med Vand, hvorpaa de strax bleve tilproppede. 
Luften viste ved den senere foretagne Analyse ikke nogen 
mærkelig større Mængde Kulsyre, end den atmosphæriske 
Luft, derimod et Par Procent mindre Ilt, end denne inde¬ 
holder. Herved maa jeg dog bemærke, at Lufttilstrømningen 
paa den Dag, da jeg besøgte Brønden, var forholdsviis kun 
svag, og at derfor den opsamlede Luft sandsynligviis inde¬ 
holdt en meget stor Deel uforandret atmosphærisk Luft. 
Arbeiderne ville have bemærket, at Lufttilstrømningen var 
stærkest, naar det blæste en stærk Vind fra Østen. Under 
